Diari Oficial de la Generalitat Valenciana


Sumari del DOGV 8931, del 21-10-2020 (2020/8150)

Notificació de la sentència dictada en el procediment ordinari número 211/2014.
-------------------------------------------------------------------------------

### Dades del document

Número de DOGV
:   8931

Data del DOGV
:   21-10-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/8150


Organisme emissor
:   Jutjat Mercantil número 1 d'Alacant

Tipus de document
:   Edicte

Notificació de la sentència dictada en el procediment ordinari número 211/2014. [2020/8150]  
Part demandant: Obras Font d'Axa, SL.  
Part demandada: Urbanización Aitana, SL, i Benjamín Sebastián Schmid, sobre societats mercantils i cooperatives.  
En el judici a què es fa referència, s'ha dictat la resolució que té el text que, literalment, és com segueix:  
«Dispositiva  
Estime íntegrament la demanda formulada per la procuradora dels tribunals Isabel Tejada del Castillo, en nom i representació d'Obras Font d'Axa, SL, contra Urbanización Aitana, SL, i Benjamín Sebastián Schmid i, en conseqüència:  
1r. Declare que la mercantil Urbanización Aitana, SL, està incursa en causa de dissolució per cessament d'activitat i paralització d'òrgans socials i que l'administrador Benjamín Sebastián Schmid no ha complit les seues obligacions legals en tal situació.  
2n. Declare que Benjamín Sebastián Schmid és responsable solidari, juntament amb la societat Urbanización Aitana, SL, del pagament del crèdit que l'actora, Obras Font d'Axa, SL, ostenta contra aquesta societat demandada, per la suma de 231.947,86 euros, juntament amb els interessos de demora produïts i els que es produïsquen fins a pagar completament el deute.  
3r. Condemne Benjamín Sebastián Schmid, com a administrador responsable solidari d'Urbanización Aitana, SL, a pagar a Obras Font d'Axa, SL, la quantitat de 231.947,86 euros, juntament amb l'interés legal des de la data d'interpel·lació judicial, incrementat en dos punts des de la data d'aquesta resolució i fins a fer-ne el pagament complet.  
  
4t. Condemne els demandats al pagament de les costes causades.  
  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació, dins d'un termini de 20 dies, davant d'aquest mateix jutjat i per a l'Audiència Provincial d'Alacant (art. 455 i següents LEC). Juntament amb aquest escrit, s'haurà de presentar el document acreditatiu d'haver-se constituït un depòsit per un import de cinquanta euros (50 euros) en el compte d'aquest jutjat (DA 15a de l'LOPJ, en la redacció que en fa l'LO 1/2009, de 3 de novembre), sense el qual no s'admetrà a tràmit el recurs. Així mateix, i si escau, haurà d'adjuntar-se el model 696 d'autoliquidació de la taxa per l'exercici de la potestat jurisdiccional degudament validat.  
  
Aquesta és la meua sentència que, jutjant en primera instància, pronuncie, mane i signe.»  
Atés que es desconeix el domicili o la residència actuals de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ordena la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de sentència a Urbanización Aitana, SL.  
  
 Alacant, 23 de setembre de 2020.- La lletrada de l'Administració de justícia: Cristina Cifo González.